stanford-oval/wikipedia huggingface dataset:
Largo Winch (elokuva)

| Largo Winch |
| --- | --- |

Ohjaaja:  Jérôme Salle
Käsikirjoittaja:   Jérôme Salle  Julien Rappeneau 
Perustuu:  Jean Van Hammen ja Philippe Francqin samannimiseen sarjakuva-albumisarjaan
Tuottaja:  Nathalie Gastaldo
Säveltäjä:  Alexandre Desplat
Kuvaaja:  Denis Rouden
Leikkaaja:  Richard Marizy
Pääosat:   Tomer Sisley  Kristin Scott Thomas  Miki Manojlović  Mélanie Thierry  Gilbert Melki 
Valmistustiedot
Valmistusmaa:   Ranska  Belgia 
Tuotantoyhtiö:   Pan-Européenne  Wild Bunch  TF1 Films Production  Casa Productions 
Levittäjä:  Netflix
Ensi-ilta:   2008-11-1212. marraskuuta 2008 (Sarlat’n elokuvajuhlat, Ranska)  2008-12-1717. joulukuuta 2008 (Ranskan ja Belgian teatteriensi-ilta)  
Kesto:  108 minuuttia
Alkuperäiskieli:  ranska, englanti, serbia, portugali
Seuraaja:  Burmalainen salaliitto
Aiheesta muualla
IMDb 
Elonet
AllMovie
Infobox OKNimi-testi OK: 
Largo Winch on vuonna 2008 ensi-iltansa saanut Jérôme Sallen ohjaama ranskalais-belgialainen toimintatrilleri, jonka nimiroolia näyttelee Tomer Sisley. Muita päärooleja elokuvassa näyttelevät Kristin Scott Thomas, Miki Manojlović, Mélanie Thierry ja Gilbert Melki. Elokuva perustuu Jean Van Hammen ja Philippe Francqin samannimiseen sarjakuva-albumisarjaan Largo Winch (1990–), jonka pohjalta Salle ja Julien Rappeneau sovittivat elokuvan käsikirjoituksen.
Elokuvan jatko-osa, Burmalainen salaliitto (Largo Winch II), sai ensi-iltansa 16. helmikuuta 2011. Jérôme Salle ohjasi myös jatko-osan, jossa Tomer Sisley uusi roolinsa Largo Winchinä.
Juoni

Vaikutusvaltainen multimiljardööri Nerio Winch (Miki Manojlović) murhataan hukuttamalla Hongkongissa, ja herää kysymys, kuka perii perheettömän miehen Yhtymä W -nimisen monikansallisen suuryhtiön, jonka perustaja ja toimitusjohtaja hän oli. Suuryhtiön johtokuntaa kohtaa odottamaton yllätys: Neriolla on perillinen, bosnialaisesta orpokodista adoptoitu poika, jonka olemassaolosta kukaan ei tiennyt mitään. Yhtymä W:n perijä, 30-vuotias Largo Winch (Tomer Sisley), osoittautuu myös yhtiön osake-enemmistön haltijaksi, mutta rauhallisen vallan siirtymisen isältä pojalle sijaan käynnistyykin juonittelujen vyyhti, jossa kaikki haluavat kaapata Winchin miljardiomaisuuden yhtiöineen itselleen. Nerion kuoleman luonnollisuutta epäilevä Largo haluaa lisäksi selvittää isänsä murhaajan.
Tuotanto

Largo Winchin 86-päiväiset kuvaukset alkoivat Maltalla 20. elokuuta 2007 ja päättyivät 15. tammikuuta 2008. Maltan ja Ranskassa kuvattujen studiokuvausten lisäksi elokuvaa kuvattiin Sisiliassa, Hongkongissa ja Macaossa. 25 miljoonan euron budjetilla tuotetun elokuvan tuotantoyhtiöinä olivat Pan-Européenne, Wild Bunch, TF1 Films Production ja Casa Productions.
Tomer Sisley valmistautui rooliaan varten opettelemalla serbiaa, joka on hänen roolihahmonsa Largo Winchin äidinkieli. Sisley teki elokuvassa myös suurimman osan stunteistaan.
Julkaisu ja vastaanotto

Largo Winch sai ensi-iltansa marraskuussa pidetyillä vuoden 2008 Sarlat’n elokuvajuhlilla Ranskassa. Elokuva julkaistiin Ranskassa ja Belgiassa 17. joulukuuta 2008, ja sen teatterilevittäjinä olivat Wild Bunch Distribution Ranskassa ja Cinéart Belgiassa. Se sai Ranskassa 1 775 378 katsojaa ja tuotti lähes 14 miljoonaa dollaria. Belgiassa se sai 64 202 katsojaa ja tuotti 614 300 dollaria. Yhteensä elokuva tuotti maailmanlaajuisesti lähes 17 miljoonan dollarin lipputulot. Suomessa Largo Winch ei saanut teatterilevitystä, mutta Sandrew Metronome Distribution Finland Oy julkaisi sen DVD:lle 9. joulukuuta 2009.
Elokuva on saanut elokuvakriitikoilta vaihtelevia arvioita. Rotten Tomatoes -sivuston mukaan 50 prosenttia kriitikoista on antanut elokuvalle myönteisen arvosanan 5,4/10 keskiarvolla. Keskiarvo perustuu 18 arviointiin, joista yhdeksän oli ”tuoreita” ja yhdeksän ”mätiä”. 3 988 käyttäjästä 49 prosenttia on antanut elokuvalle myönteisen arvosanan 3,2/5 keskiarvolla. Metacritic-sivuston mukaan kymmenen arvostelun perusteella elokuva on saanut 40 pistettä sadasta mahdollisesta. Internet Movie Databasen 12 287 käyttäjää on antanut elokuvalle keskiarvon 6,5/10.
Largo Winch oli ehdolla parhaan kansainvälisen elokuvan Saturn-palkinnon saajaksi vuonna 2012.
Aiheesta muualla

Roger Ebertin arvostelu elokuvasta (englanniksi)
Largo Winch AlloCinéssä (ranskaksi)
Cecilie Fiskerstrand

Cecilie Fiskerstrand toukokuussa 2015.
Cecilie Hauståker Fiskerstrand (s. 20. maaliskuuta 1996) on norjalainen jalkapallomaalivahti. Hän on pelannut Norjan maajoukkueessa maaliskuun 2024 loppuun mennessä 45 maaottelua. Ensimmäisen naisten maaottelunsa hän pelasi tammikuussa 2014. Hän kuului Norjan joukkueeseen MM-kilpailuissa 2015, EM-kilpailuissa 2017 ja MM-kilpailuissa 2019 mutta ei pelannut lopputurnauksissa lainkaan. Toukokuussa 2022 tapahtuneen loukkantumisen vuoksi hän ei päässyt vuoden 2022 EM-kilpailuihin, joita ennen hän oli maajoukkueen ykkösmaalivahti.
Fiskerstrand siirtyi tammikuussa 2020 kotimaastaan Englannin pääsarjaseura Brighton & Hove Albioniin, jossa hän pelasi 1,5 kautta. Kesällä 2021 hän palasi Lillestrømin joukkueeseen.
Lauri Korpikoski

| Lauri Korpikoski |
| --- | --- |
 Lauri Korpikoski NHL-seura Arizona Coyotesin paidassa kaudella 2013–2014.
Henkilötiedot
Syntynyt: 28. heinäkuuta 1986 (ikä 38) Turku
Kansalaisuus:   Suomi
Jääkiekkoilija
Lempinimi:  Korppari, Korpedo, Late, Korppi, Korps
Pelipaikka:  vasen laitahyökkääjä
Maila:  vasen
Pituus:  185 cm
Paino:  88 kg
Seura
Seura:  TPS
Sarja:  SM-liiga
Pelinumero:  26
Pelaajaura
Pääsarjaura:  2004–2023
Aik. seurat:  Hartford Wolf Pack (AHL) New York Rangers (NHL) Phoenix/Arizona Coyotes (NHL) Edmonton Oilers (NHL) Dallas Stars (NHL) Columbus Blue Jackets (NHL) ZSC Lions (NL) EHC Biel (NL)
NHL-varaus:  19. varaus, 2004 New York Rangers
| Mitalit | Mitalit | Mitalit |  |
| --- | --- | --- | --- |
|  Korpikoski Channel One Cupissa joulukuussa 2017. |  Korpikoski Channel One Cupissa joulukuussa 2017. |  Korpikoski Channel One Cupissa joulukuussa 2017. |  |
Maa:   Suomi
Miesten jääkiekko
|  Olympialaiset  |  Olympialaiset  |  Olympialaiset  |  |
|  Pronssia | Sotši 2014 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Pronssia | Kanada 2006 | jääkiekko |  |
Lauri Albert Korpikoski (s. 28. heinäkuuta 1986 Turku) on suomalainen entinen jääkiekkoilija ja olympiamitalisti, joka pelasi viimeksi SM-liigajoukkue Turun Palloseurassa. Hän on pelipaikaltaan vasen laitahyökkääjä. Korpikoski toimi TPS:n kapteenina vuodet 2018–2021.
Jääkiekon SM-liigassa Korpikoski on edustanut ainoastaan Turun Palloseuraa. New York Rangers varasi Korpikosken NHL:ään vuoden 2004 varaustilaisuudessa ensimmäisellä kierroksella varausnumerolla 19. Hän kuului Rangersin organisaatioon vajaan viiden kauden ajan ja edusti pääasiassa Rangersin AHL:ssä pelaavaa farmiseuraa, Hartford Wolf Packia. New Yorkissa hän ehti pelata yhteensä 68 runkosarjaottelua ja kahdeksan pudotuspelikamppailua ennen kuin Rangers vuonna 2009 kauppasi hänet Phoenixiin vaihdossa
NHL

New York Rangers varasi Korpikosken 19. pelaajana vuoden 2004 draftissa.
NHL > New York Rangers

Ennen NHL:ään lähtöä, Korpikoski oli tullut tunnetuksi hyökkäävänä ratkaisupelaajana nuorten maajoukkueessa. Mutta TPS:ssä vähälle peliajalle jäänyt suomalainen lähti Pohjois-Amerikkaan ilman mitään näyttöjä. Lähtiessään hän oli saanut puolustavan hyökkääjän leiman.  Korpikoski pelasi kolme kautta AHL:ssä Hartford Wolf Packin riveissä. Kaudella 2007–2008 Korpikoski teki farmiliigassa 50 pistettä. Seuraavalla kaudella hän sai vihdoin kutsun NHL:ään ja New York Rangersin riveihin.
Debyyttikaudellaan NHL:ssä 2008–2009 Korpikoski pelasi 68 ottelua, joissa hän teki 14 pistettä. Hiljainen turkulainen ajautui pienellä jääajalla kolmos-nelosketjun rooliin. Korpikoski kertoi itseluottamuksensa kadonneen, ja että kiekko tuntui lavassa kuin "kuumalta perunalta". Korpikoski kaupattiin NHL-seura Phoenix Coyotesiin heinäkuussa 2009 vaihdossa Enver Lisiniin.
NHL > Phoenix/Arizona Coyotes (2009–2015)

Kausi 2009–2010 oli pienimuotoinen läpimurto. "Korpedo" pelasi Phoenix Coyotesissa 71 ottelua, joissa teki vain 11 pistettä. Korpikoski onnistui kuitenkin useaan kertaan rangaistuslaukauksissa ja oli toiseksi ahkerin yrittäjä koko liigassa. Mukaan mahtui muutama hieno maalikin. Itseluottamus kasvoi kauden edetessä.
Kausi 2010–2011 oli Korpikosken läpimurtokausi. Suomalainen kuului valmentaja Dave Tippettin luottomiehiin. Vielä alkukaudella Korpikoski pelasi vähäisellä peliajalla ja itseluottamus kateissa. Kauden jälkimmäisellä puolikkaalla alkoi kuitenkin tapahtua. Loukkaantumisten myötä hän sai enemmän peliaikaa ja yhtäkkiä kaikki huomasivat miten taitava ja nopea pelaaja oli kyseessä. Korpikoski väläytteli vaihto vaihdon perään, haastoi vahvalla luistelullaan vastustajia ja alkoi saada maalipaikkoja. Alivoimaspesialistina tunnettu turkulainen pelasi nyt myös ylivoimaa. Korpikoski nousikin Coyotesin ykkösketjuun, kapteeni Shane Doanin rinnalle. Doan kehuikin suomalaista huikean nopeaksi ja taitavaksi pelaajaksi. Korpikoski saikin lempinimen "Ninja". Coyotesin päävalmentaja Dave Tippett vertasikin Korpikoskea Jere Lehtiseen. "Korpedo" teki kauden aikan hyvät tehot 19+21=40 ja monet veikkailivatkin hänen olevan seuraava suomalainen 30 maalin tekijä.
Kesällä rajoitetuksi vapaaksi-agentiksi tulleen Korpikosken kerrottiin menevän Coyotesin kanssa välimieskäsittelyyn sopimuksestaan. Lopulta heinäkuussa 2011 Korpikoski kuitenkin teki Phoenix Coyotesin kanssa kahden vuoden ja 3,6 miljoonan dollarin arvoisen jatkosopimuksen.
Kaudella 2011–2012 "Korpedo" jatkoi pistetehtailuaan samaan tahtiin. Runkosarjassa hän teki 37 pistettä. Coyotesin päävalmentaja Dave Tippett kertoi Korpikosken olevan "prototyyppi NHL-pelaajasta". Hän kertoi Korpikosken olevan erinomainen alivoimapelaaja, hyvä luistelija ja vahva kiekon kanssa. Lisäksi Coyotes-ikoni Shane Doan kertoi arvostavansa Korpikosken hyökkäys- ja puolustuspääosaamista.
NHL:n työsulun takia hän pelasi kauden 2012–2013 alussa SM-liigajoukkue Turun Palloseuran riveissä 11 ottelua. Loppukaudella hän pelasi Phoenixissa 36 ottelua. Seuraavien kahden kauden aikana hän pelasi Phoenix/Arizonassa yhteensä 133 ottelua, joissa teki 46 tehopistettä.
NHL > Edmonton Oilers

Kauden 2015–2016 Korpikoski edusti Edmonton Oilersia. Oilers osti kuitenkin Korpikosken sopimuksen ulos 2016 kesällä. Korpikoski yritti päästä Calgary Flamesin kokoonpanoon koeajalla, mutta ei saanut sopimusta.
NHL > Dallas Stars

Korpikoski teki lokakuussa 2016 yhden kauden sopimuksen Dallas Starsin kanssa. Dallas treidasi Korpikosken siirtorajalla Columbus Blue Jacketsin vaihdossa farmipelaaja Dillon Heatheringtoniin.
NHL > TPS

Korpikoski palasi Suomeen tekemällä TPS:n kanssa kuusivuotisen sopimuksen toukokuussa 2018. Sopimuksessa oli optio ulkomaille siirtymisestä. Hänellä diagnosoitiin toukokuussa 2018 krooninen tulehduksellinen suolistosairaus IBD ja syksyllä 2018 hän sairastui vielä sydänlihastulehdukseen, jonka aiheutti lääkeyliherkkyys. Hän pääsi pelaamaan TPS:ssä vasta 6. maaliskuuta 2019.
Kaudeksi 2022–2023 Korpikoski palasi TPS:n vahvuuteen. Hänet nimettiin joukkueen varakapteeniksi.
Korpikoski joutui olemaan koko kauden 2023–2024 sivussa loukkaantumisen vuoksi.
Korpikoski lopetti uransa kauden 2023-2024 päätyttyä, eikä pelannut kauden aikana, joten Korpikosken ura päättyi loukkaantumiseen.
Maajoukkueura

Korpikoski pelasi MM-kilpailuissa 2010 seitsemän ottelua ilman tehopisteitä. Suomi karsiutui puolivälierissä. MM-kilpailuissa 2013 hän pelasi neljänneksi sijoittuneessa Suomen joukkueessa kahdeksan ottelua, joissa teki kolme maalia ja antoi kaksi maalisyöttöä. Hän saavutti olympiapronssia Sotšissa 2014. Hän teki kuudessa ottelussa kaksi maalia ja antoi kaksi maalisyöttöä. Korpikoski edusti Suomea World Cupissa 2016 ilman tehopisteitä.
Britney Jean

| Britney Jean Britney Spears |
| --- | --- | --- |

Studioalbumin tiedot
 Äänitetty : touko–lokakuu 2013
 Julkaistu: 29. marraskuuta 2013
 Formaatti: CD, digitaalinen
 Tuottaja(t): A.C, Chico Bennett, Christopher Braide, Peter Carlsson, Cirkut, Diplo, Dr. Luke, Freshmen III, David Guetta, Zach "Reazon" Heiligman, Keith Harris, HyGrade, William "DJ Keebz" Kebler, Kool Kojak, LWAM, Sebastian Ingrosso, Damien LeRoy, William Orbit, Otto Knows, Anthony Preston, Richard Vission, Nicky Romero, Giorgio Tuinfort, Marcus van Wattum, will.i.am
 Tyylilaji: pop, dance
 Kesto: 36.04
 Levy-yhtiö: RCA Records
Britney Spearsin muut julkaisut
| Femme Fatale 2011 | Britney Jean 2013 | Glory 2016 |
Singlet albumilta Britney Jean
 ”Work Bitch” Julkaistu: 16. syyskuuta 2013  ”Perfume” Julkaistu: 4. marraskuuta 2013
Britney Jean on yhdysvaltalaisen poplaulaja Britney Spearsin kahdeksas studioalbumi, joka julkaistiin 29. marraskuuta 2013. Albumin ensimmäinen single, ”Work Bitch” julkaistiin 16. syyskuuta 2013.
Albumi myi ensimmäisellä viikolla Yhdysvalloissa 107 000 kappaletta, mikä riitti Billboard-listan sijaan neljä.
Taustaa

Joulukuussa 2012 Spearsin kerrottiin aloittaneen työskentelemään kahdeksannen studioalbuminsa parissa. 17. syyskuuta 2013 Spears kertoi Good Morning America-ohjelmassa, että albumilla ei vielä ollut nimeä, mutta että se julkaistaisiin 3. joulukuuta 2013. Spears kertoi lempikappaleensa albumilla olevan Perfume.
15. lokakuuta 2013 Spears kertoi Lontoossa Capital Radiossa, että albumin nimeksi tulee Britney Jean. Spearsin mukaan albumin nimi on henkilökohtainen, sillä hänen perheensä ja ystävänsä kutsuvat häntä sillä nimellä ja hän halusi jakaa tämän faniensa kanssa.
Spears on useasti kuvaillut albumia hänen henkilökohtaisimmaksi tähän saakka. Spears on kertonut myös hänen eron ex-kihlatun Jason Trawickin kanssa olevan yksi albumin aiheista.
25. lokakuuta 2013 Spears julkaisi albumin kansikuvan ja samalla faneilleen suunnatun avoimen kirjeen. Kirjeessä Spears kiittää fanejaan, kertoo viimeistelevänsä albumia ja kuvailee sitä henkilökohtaisemmaksi kuin hänen aikaisemmat albuminsa. Spears sanoo myös haluavansa näyttää itsestään uuden puolen ja oppineensa paljon itsestään tehdessään albumia.
Kappaleet

| Standard edition |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 1. | Alien | Britney Spears, William Orbit, Dan Traynor, Ana Diaz, Anthony Preston | Orbit, HyGrade, Preston | 3.56 |  |  |  |  |  |
| 2. | Work Bitch | Spears, William Adams, Otto Jettman, Sebastian Ingrosso, Preston, Ruth-Anne Cunningham | Ingrosso, Otto Knows, will.i.am, Preston | 4.07 |  |  |  |  |  |
| 3. | Perfume | Spears, Sia Furler, Christopher Braide | will.i.am, Keith Harris, Braide | 3.59 |  |  |  |  |  |
| 4. | It Should Be Easy (featuring will.i.am)  | Spears, Adams, David Guetta, Giorgio Tuinfort, Nick Rotteveel, Marcus van Wattum | Guetta, Tuinfort, Nicky Romero, van Wattum, will.i.am, Preston | 3.26 |  |  |  |  |  |
| 5. | Tik Tik Boom (featuring T.I.)  | Spears, Preston, Onique "Sparrow" Williams, Clifford Joseph Harris, Jr., Andre Lindal, Damien LeRoy, Joakim Haukaas | Preston, LeRoy | 2.57 |  |  |  |  |  |
| 6. | Body Ache | Spears, Guetta, Tuinfort, Luciana Caporaso, Nick Clow, Myah Marie Langston, Preston, Richard Gonzalez, Jose Luna | Guetta, Tuinfort, will.i.am, Preston | 3.25 |  |  |  |  |  |
| 7. | Til It's Gone | Spears, Jenson Vaughan, Rosette Sharma, Preston, Tuinfort, Guetta, Adams | Tuinfort, will.i.am, Preston | 3.42 |  |  |  |  |  |
| 8. | Passenger | Spears, Thomas Pentz, Furler, Andrew Swanson, Katy Perry | Diplo, Preston | 3.40 |  |  |  |  |  |
| 9. | Chillin' with You (featuring Jamie Lynn)  | Spears, Adams, Preston, Joshua Lopez | will.i.am, Freshmen III, Preston | 3.38 |  |  |  |  |  |
| 10. | Don't Cry | Spears, Adams, Lopez, Gonzalez | will.i.am, Richard Vission, Chico Bennett, Zach "Reazon" Heiligman, William "DJ Keebz" Kebler, LWAM | 3.14 |  |  |  |  |  |
|  |  |  |  | 36.04 |  |  |  |  |  |
| Deluxe edition (bonus kappaleet) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 11. | Brightest Morning Star | Spears, Lukasz Gottwald, Furler, Cirkut | Dr. Luke, Cirkut, Preston, Braide | 2.59 |  |  |  |  |  |
| 12. | Hold on Tight | Spears, Allan P. Grigg | Kool Kojak, A.C, Preston, Peter Carlsson | 3.27 |  |  |  |  |  |
| 13. | Now That I Found You | Spears, Danny O'Donoghue, Tuinfort, Guetta, Frederic Riesterer | Tuinfort, will.i.am, Preston | 4.16 |  |  |  |  |  |
| 14. | Perfume (The Dreaming Mix)  | Spears, Furler, Braide | Braide | 4.02 |  |  |  |  |  |
|  |  |  |  | 50.48 |  |  |  |  |  |
| Japani edition (bonus kappaleet) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 15. | Work Bitch (The Jane Doze Remix)  | Spears, Adams, Jettman, Ingrosso, Preston, Cunningham | Ingrosso, Otto Knows, will.i.am, Preston, The Jane Doze |  |  |  |  |  |  |
| 16. | Work Bitch (7th Heaven Club Mix)  | Spears, Adams, Jettman, Ingrosso, Preston, Cunningham | Ingrosso, Otto Knows, will.i.am, Preston, 7th Heaven |  |  |  |  |  |  |
Broomeiaceae

| Broomeiaceae |
| --- | --- |
 Broomeia congregata
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Polyporales
Heimo::  Broomeiaceae  Zeller (1948)
Suku::  Broomeia  Berk. (1844)
Katso myös
   Broomeiaceae Wikispeciesissä   Broomeiaceae Commonsissa 
Infobox OKNimi-testi OK: 
Broomeiaceae on sieniheimo, jonka ainoa suku on Broomeia. Lajit ovat muodoltaan kupusieniä.
Broomeiaceae on usein luokiteltu Agaricales-lahkoon, mutta geenitutkimusten mukaan heimo on sukua Polyporales-lahkon kerroskääville (Perenniporia). Broomeiaceae-lajeilla ei kuitenkaan ole selkeitä morfologisia yhtäläisyyksiä muiden Polyporales-sienten kanssa.
Broomeiaceae-heimon levinneisyys on keskittynyt Afrikkaan, ja aiemmin heimoa pidettiin yksinomaan afrikkalaisena. Ensimmäinen löydetty laji on Broomeia congregata, joka kuvattiin vuonna 1844 Etelä-Afrikasta. Myöhemmin samaa lajia on löydetty muista Afrikan maista, ja Afrikasta on kuvattu myös toinen laji, Broomeia ellipsospora. Kotoperäinen afrikkalainen Broomeiaceae ei kuitenkaan ole: Broomeia congregata -lajia on sittemmin löydetty Argentiinasta, Jemenistä ja Intiasta.
Guadeloupen saarelta Karibiasta on kuvattu toinen Broomeiaceae-heimon suku, Diplocystis. Se on kuitenkin myöhemmin siirretty Boletales-lahkoon, eikä se ole läheistä sukua Broomeia-suvulle. Guadeloupelta kuvattu Broomeia guadalupensis kuuluu todennäköisesti myös Diplocystis-sukuun.
Lajit

Broomeia congregata
Broomeia ellipsospora
Cecilia Törn

| Cecilia Törn |
| --- | --- |
 Cecilia Törn Euroopan-mestaruuskilpailuissa 2011
Henkilötiedot
Syntynyt: 13. helmikuuta 1994 (ikä 30) Hyvinkää
Kansalaisuus:   Suomi
Taitoluistelija
Pituus:  164 cm
Pari:  Jussiville Partanen
Luisteluseura:  Helsingin Luistelijat
Aloittanut:  1999
Cecilia Törn (s. 13. helmikuuta 1994 Hyvinkää) on suomalainen taitoluistelija, joka kilpaili jäätanssissa Jussiville Partasen kanssa.
Törn aloitti luistelun vuonna 1999. Hän oli kaudella 2008–2009 taitoluistelun junioreiden SM-kilpailuissa kahdeksas ja seuraavalla kaudella toinen. Kaudella 2010–2011 Törn saavutti pronssia aikuisten SM-kilpailuissa. Hänet valittiin edustamaan Suomea taitoluistelun EM-kilpailuihin 2011. Karsinnoissa Törn oli 14:s ja karsiutui. Vuoden 2012 SM-kilpailuissa Törn oli seitsemäs. Pohjoismaiden mestaruuskilpailuissa Törn oli kymmenes sekä kaudella 2011 että 2012.
Törn edusti pitkään Tikkurilan Taitoluisteluklubia, mutta keväällä 2011 hänen valmentajansa Sirkka Kaipio siirtyi Järvenpään Taitoluistelijoihin ja Törn vaihtoi samalla seuraa. Vuoden 2013 alussa Törn joutui polvileikkaukseen ja siirtyi keväällä harjoittelemaan jäätanssia Jussiville Partasen kanssa Helsingfors Skridskoklubbiin.
Kausina 2013–2014 ja 2014–2015 Törn ja Partanen olivat SM-kisoissa hopealla ja voittivat kaudella 2015–2016 SM-kultaa. Shanghain MM-kisoissa 2015 heidän sijoituksensa oli 25:s. Vuoden 2016 EM-kisoissa pari oli 15:s.  ja saman vuoden Bostonin MM-kisoissa 18:s. Vuoden 2017 EM-kilpailuissa Zagrebissa Törn ja Partanen sijoittuivat 17:nneksi.
Aiheesta muualla

Cecilia Törn Twitterissä
Bøfjorden

| Bøfjorden |
| --- | --- |
Sijainti:  Sogn ja Fjordane,  Norja
Päävuono:  Sognevuono
Merialue:  Atlantin valtameri
Bøfjorden on Sognevuonoon kuuluva sivuvuono Sognin ja Fjordanen läänissä Länsi-Norjassa. Vuono sijoittuu kokonaan Hyllestadin kunnan alueelle.
Vuonon varrella sijaitsevat mm. Bøn, Bøfjordin ja Leirvikin kylät.
Kääpa jõgi

| Kääpa jõgi |
| --- | --- |
Maat:  Viro
Maakunnat:  Jõgevamaa, Tartumaa
Kunnat:  Mustvee, Peipsiääre, Tarto
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Kääpa jõen valuma-alue
Pinta-ala:  372,5 km²  
Yhtyy:  Kullavere jõgi (6,1 km joensuusta)
Joen uoman kohteita
Alkulähde:  Keressaare Umbjärv 
 :  57.8233°N, 27.2044°E
Laskupaikka:  Kullavere jõgi, Murru 
 :  57.8225°N, 27.3605°E
Läpivirtausjärvet:  Alajõe paisjärv, Kaiu järv, Papijärv, Jõemõisa järv, Kose järv
Esteet:  patolampien patoja
Sivu-uomat:  Haavakivi jõgi (d), Uhmardu jõgi (d)
Taajamat:  Alajõe, Saare, Koseveski
Mittaustietoja
Lähdekorkeus:  65 m  mpy. 
Laskukorkeus:  30 m  mpy. 
Korkeusero:  35 m
Pituus:  50 km  
Kaltevuus:  0,7 m/km
Keskivirtaama:  1 – 1,2 m³/s  
Muuta
Kääpa jõgi on 50 kilometriä pitkä Kullavere jõen sivujoki Virossa Jõgevamaalla ja Tartumaalla pääasiassa Peipsiäären kunnassa.
Joen kulku

Joki virtaa Kaakkois-Viron tasangolla koko matkallansa. Se alkaa Keressaare Umbjärvestä samannimiseltä suolta. Järvi sijaitsee Sookalduse kylän pohjoisosassa ja virtaa sieltä kohti luodetta ja Alajõen kylän kautta. Joki mutkittelee eteenpäin Elmiku soon ja sen jälkeen Välgi kylän kautta laskien lopuksi Kaiu järveen. Joen yläjuoksua kutsutaan 1900-luvun kartoissa Alajõeksi. Välgissä on pato, joka muodostaa uomaan Alajõe paisjärven. Kaiu järv kuuluu kolmen järven kokonaisuuteen, jotka ovat yhteydessä toisiinsa kapeiden salmien välityksellä. Siihen kuuluvat myös Papijärv ja Jõemõisa järv. Joki jatkaa Jõemõisasta Kääpan nimisenä kohti pohjoista. Joenvarsikyliä ovat Saaren, Lepikun, Nautrasin ja Koseveskin kylät. Koseveskiin on padottu Kose järv. Lopulta Kääpa yhtyy Kullavere jõgeen Murrun kylässä. Kullaveren vieressä toimii laaja kalankasvatuslaitos.
Joen nimi ja historiaa

Joen muita nimityksiä ovat esimerkiksi Alajõgi, Välgi jõgi, Uhmardu oja ja Saare jõgi. Alajõgi lienee yläjuoksun nimitys, sillä siellä sijaitsee kyseinen kylä . Kääpa jõgi on voitu nimetä samasta syystä, koska joen lähellä on Kääpa niminen kylä. Samaa voidaan ajatella Välgin kylästä. Saare on ollut kartano, josta hallittiin osaa ruotsinvallan ajalla ympäristön Dröptin lääniä . Siksi se on voinut olla samalla koko joen nimitys. Myöhemmin Saare jõgi sai nimen Uhmardu oja (-jõgi). Sillä nimellä tunnetaan nykyään vain Uhmardu jõen sivuhaara, joka laskee Papijärveen.
Kääpa jõen nimitys ulottui esimerkiksi vuonna 1684 julkaistussa kartassa Peipsijärven rantaan asti. Se on silloisen käsityksen mukaan ollut vesistön pääuoma . Jokea on käytetty 1950-luvulle asti puiden uittamiseen . Se tuli mahdolliseksi, kun jokea perattiin ja ruopattiin vuosina 1910–1915, mikä aiheutti myös järvikolmikolle vedenpinnan alenemisen .
Valuma-alue, sivu-uomia ja järviä > Valuma-alue

Kääpa jõen valuma-alueen pinta-ala on 372 neliökilometriä (myös 366 km² ). Joki jää Kullavere jõen kaakkoispuolelle ja Peipsijärven länsipuolelle. Kääpa jõen valuma-alueen kaakkoispuolella sen vedenjakajaa seuraa Alatskivi jõen valuma-alue ja lisäksi muutamien Peipsijärven puolelle jäävien ojien valuma-alueet. Eteläpuolella sijaitsee Emajoen valuma-alue, johon kuuluvat sen sivujokien Amme jõen ja Kargaja jõen valuma-alueet.